b'\n_START_ARTICLE_\nRadiantas\n_START_PARAGRAPH_\nMeteor\xc5\xb3 lietaus radiantas\xc2\xa0\xe2\x80\x93 dangaus sferos ta\xc5\xa1kas, \xc4\xaf kur\xc4\xaf \xc5\xbei\xc5\xabrint i\xc5\xa1 \xc5\xbdem\xc4\x97s atrodo, kad jame yra meteor\xc5\xb3 spie\xc4\x8diaus \xc5\xa1altinis. Pavyzd\xc5\xbeiui, atrodo, kad Perseidai \xe2\x80\x9eatsiranda\xe2\x80\x9c i\xc5\xa1 ta\xc5\xa1ko, esan\xc4\x8dio Pers\xc4\x97jo \xc5\xbevaig\xc5\xbedyne._NEWLINE_Steb\xc4\x97tojas gali matyti tam tikro srauto meteorus bet kurioje dangaus vietoje, bet prat\xc4\x99sus atgal meteor\xc5\xb3 trajektorijas, jos susikirs to meteoro srauto radiante. Meteoras, kuris \xe2\x80\x9eneatsiranda\xe2\x80\x9c i\xc5\xa1 tam tikro srauto radianto, vadinamas pavieniu ir nepriskiriamas tam srautui.\n_START_SECTION_\nPrie\xc5\xbeastis\n_START_PARAGRAPH_\nMeteor\xc5\xb3 liet\xc5\xabs atsiranda d\xc4\x97l dulki\xc5\xb3 ir meteoroid\xc5\xb3, atsirandan\xc4\x8di\xc5\xb3 kometos trajektorijoje. \xc5\xa0ios dulk\xc4\x97s, atsiskyrusios nuo kometos, toliau skrieja kometos trajektorija, ir kai \xc5\xbdem\xc4\x97 juda per tokias dulkes ir meteoroidus, \xc4\xafvyksta meteor\xc5\xb3 lietus. Kadangi visi meteoroidai juda ma\xc5\xbedaug ta pa\xc4\x8dia kryptimi, meteor\xc5\xb3, skriejan\xc4\x8di\xc5\xb3 per atmosfer\xc4\x85, trajektorijos susikirs viename ta\xc5\xa1ke kometos trajektorijos kryptimi.'